open-index/open-wikipedia-markdown huggingface dataset:
Ерзана

**Ерзана Превала** (моминско презиме **Бериша**; Скопје, 11 февруари 1978) — македонска поп-пејачка, која е препознатлива по нејзиниот хит *„Ноќна кралица“* со кој настапила на Макфест во 1998 година и ја освоила наградата за најдобра изведба. Има син Доријан. Живее во Хартфорд, Конектикат, САД, заедно со нејзиниот сопруг Аријан Превала. Некогаш била добро позната албанска пејачка, но пеела на македонски, ќерка на пејачката Агрон Бериша, Ерзана Бериша, настапувала на повеќе македонски фестивали во минатото, од кои произлегле нејзините хитови. Исто така и нејзиниот брат Линдон Бериша е музичар што е до ден-денес активен. Нејзиниот единствен албум т.н. „Без зборови“ важел за еден од најпродаваните во времето кога била актуелна. Ерзана како женски изведувач направила многу за забавната музика. Нејзиниот албум претставувал нешто многу и дотогаш нечуено на овие простори. Таа била една од првите македонски пејачки што направила соработка со странски рапер што пее на англиски јазик — во големиот хит „Колекционер“.

## Наводи

Категорија:Македонски пејачи
Категорија:Македонски Албанци
Cóntact 59

**Cóntact 59** (*се чита*: „Контакт 59“) — млад бенд оформен во Скопје од членови кои свират слободна музика со разноликост и разнобојност во мелодијата. Музичкиот жанр кои тие го негуваат е инди-рок и пост-панк. Биле победници на скопскиот „Лузер Фест“ во 2016 година.

## Наводи

Категорија:Македонски пост панк рок групи
Дол (Рилево)

**Дол** — археолошко наоѓалиште во прилепското село Рилево. Претставува случајни осамени наоди од доцноантичко време. Се наоѓа во непосредна близина на селото, каде се најдени повеќе бронзени монети од IV век, кои се чуваат во заводот и музеј - Прилеп.

## Поврзано
*Кале — тврдина од непознат период;
*Мера — некропола од непознат период;
*Калуѓери — црква од непознат период;
*Список на археолошки наоѓалишта во Прилепско;

## Наводи

Категорија:Рилево
Кале (Рилево)

**Кале** — археолошко наоѓалиште во прилепското село Рилево. Претставува тврдина, но поради неистраженоста не е датиран. Во 1951-1957 македонскиот антрополог Јован Ф. Трифуноски при своите истражувања забележал дека северозапано од селото, на планинскиот масив се забележуваат рушевини од тврдина. Според легендите на месното население, тука владеел некој наречен **Караџа**. Оттука, и наоѓалиштето често е нарекувано **Караџово Кале**.

## Поврзано
*Дол — осамени наоди од доцноантичко време;
*Мера — некропола од непознат период;
*Калуѓери — црква од непознат период;
*Список на археолошки наоѓалишта во Прилепско;

## Наводи

Категорија:Рилево
Калуѓери (Рилево)

**Калуѓери ** — археолошко наоѓалиште во прилепското село Рилево. Претставува црква, но поради неистраженоста не е датиран. Во 1951-1957 македонскиот антрополог Јован Ф. Трифуноски при своите истражувања забележал дека над селото постои место каде селаните верувале дека таму имало манастир во кој живееле монаси. Во минатото се забележувал градежен материјал и рушевини.

## Поврзано
*Дол — осамени наоди од доцноантичко време;
*Кале — тврдина од непознат период;
*Мера — некропола од непознат период;
*Список на археолошки наоѓалишта во Прилепско;

## Наводи

Категорија:Рилево
Аукена

**Аукена** (мангаревански: *Aukena*) — петти најголем остров во групата острови Гамбје во Француска Полинезија. Аукена е на пола пат меѓу Мангарева и Акамару, односно 5 км оддалеченост од Мангарева. Аукена е околу 2.5 км долг и 0.5 км широк. Вкупната површина на островот е 1.35&nbsp;км2 и има население од само 40 жители.

## Галерија


File:Gambier mk.png|Карта на островската група Гамбје.
File:Tour.de.guet.Aukena.2.JPG|Стражарска кула, позадина Мангарева.
File:Tour.de.guet.Aukena.JPG|Стражарска кула, позадина планината Даф.
File:College.Aukena.JPG|Остатоци од Семинарската школа Рее, првиот колеџ во Француска Полинезија
File:Eglise.St.Raphael.Aukena.JPG|Црква Св. Рафаел
File:Vue.Tour.de.guet.Aukena.JPG|Поглед од стражарската кула, поглед кон Мануи и Камака.


## Наводи

## Поврзано
* Гамбје
* Француска Полинезија

Категорија:Гамбје
Тихоокеански часовен појас

мини|десно|300п|
**Тихоокеански часовен појас** (, **PT**) — часовен појас кој опфаќа делови од западна Канада, западни САД и западно Мексико. Местата во овој појас следат стандардно време одземајќи осум часа од координираното универзално време (UTC−8). При летно сметање, часовното отстапување е UTC−7.

Во САД и Канада, појасот се нарекува „тихоокеанско стандардно време“ (*Pacific Standard Time*, *PST*) при стандардното сметање (од почетокот на ноември до средината на март) и „тихоокеанско летно време“ (*Pacific Daylight Time*, *PDT*) при летно сметање (од средината на март до почетокот на ноември ). Во Мексико појасот се нарекува „северозападен појас“ () и се применува истото стандардно и летно сметање како во другите две земји.

Најголем град во појасот Лос Анџелес со неговата метрополитенска област.

Тихоокеанскиот часовен појас е два часа понапред од хавајско-алеутскиот, еден час понапред од алјаскиот, еден час зад планинскиот, два часа зад централниот и три часа зад источниот часовен појас.

## Канада
Појасот целосно опфаќа само една територија во Канада:
*

Времето во една покраина и една територија е поделено на тихоокеанскиот и планинскиот појас:

*  — сите, освен коридорот на Автопатот 95 (вкл. Голден и Крестон) на југоисток и Тамблер Риџ, Форт Сент Џон и Досон Крик на североисток
* — Тангстен

## Мексико
Во Мексико, појасот ги опфаќа следниве места:
* 
*  — островот Кларион

## САД
Две сојузни држави на САД целосно влегуваат во поајсот:

* 
* 

Три сојузни држави временски се поделени во тихоокеанскиот и планинскиот појас:

*  — Ајдашки Изданок 
*  — сите, освен Вест Вендовер и Џекпот, Маунтан Сити, Овајхи и Џарбиџ.
*  — сите, освен најголемиот дел од округот Малхир

Една сојузна држава временски е поделена на тихоокеанскиот и алјаскиот појас:
*  — Хајдер

## Поврзано
* Тихоокеански Северозапад
* Тихоокеански Југозапад

## Белешки

## Надворешни врски
* Официјални времиња во Канада  
* Карта на часовните појаси во САД  

Категорија:Часовни појаси
Категорија:Време во Канада
Категорија:Време во Мексико
Категорија:Време во САД
Камака

**Камака** (мангаревански: Kamaka) — мал остров во Тихиот Океан. Географски островот е дел од островската група Туамоту, но политички е сместен во Гамбје, и двете островски групи се дел од Француска Полинезија. Островот е на 11.7 километри јужно од Мангарева во рамките на истата лагуна. Камака е долг околу 1 километар и 700 метри широк, со вкупна површина од 0.5&nbsp;км2. Највисоката точка на островот е 166 метри.

Северозападно од Камака е островот Макароа а на североисток е островчето Мануи. Островот Камака не е населен.

## Галерија

File:Gambier mk.png|Карта на Гамбје.


## Наводи

## Надворешни врски
*Мангарева, Тахити - Смртта на луѓето 
*Карта 

Категорија:Гамбје
Макароа

**Макароа** (мангаревански: Makaroa) — остров во Тихиот Океан. Островот, географски е дел од островската група Туамоту, но политички е дел од Гамбје, и двете групи се дел од Француска Полинезија. Островот се наоѓа на 8.5 километри јужно од Мангарева и е во истата лагуна. Макароа има должина од 1.3 километри и има мали карпести островчиња на северозападната страна. Највисоката точка на островот е 138 метри и не е населен. На 1.8 километри југоисточно е островот Камака.

## Галерија

File:Gambier mk.png|Карта на Гамбје.


## Наводи

## Поврзано
* Гамбје
* Француска Полинезија

## Надворешни врски
*Карта 

Категорија:Гамбје
Гала (јаболко)

мини|250x250пкс|Овошје и лист детали

**Гала** — јаболка со благ и сладок вкус. Јаболкото „гала“ е рангирано на второ место во 2006 година на списокот на најпопуларни јаболка во Соединетите Американски Држави, по црвениот делишес и пред златниот делишес. Бојата на кората е неизедначена.

## Изглед и вкус

Гала јаболката се вертикално шарени, пред сѐ со портокалова боја. Тие се слатки и ароматични, може да се додаваат во салати, готвени, или да се јадат сурови и се особено погодни за создавање на сосови.

## Историја

Првата јаболкница со гала била една од многуте садници засадени во Нов Зеланд во 1930-тите од страна на Ј. Х. Кид.

## Сезона

Гала јаболка се одгледуваат од мај до септември во северната полутопка, но, како и повеќето јаболка, се достапни речиси целата година преку употреба на ладно складирање и контролирана атмосфера за одгледување.

## Наводи

Категорија:Јаболка
Император (вилинско коњче)

**Император** или **син император** (*Anax imperator*) е вид на вилинско коњче од семејството Aeshnidae, со просечен распон на крилата со должина од 78 милиметри.

## Распространетост
Овој вид има широко распространување низ цела Африка и низ поголемиот дел од Европа, на Арабискиот Полуостров, југозападна и Средна Азија. Од 2000 година, неговиот опсег на дистрибуција се проширил и во Европа, како и на повисоки надморски височини.


## Наводи

Категорија:Инсекти на Европа
Балтан

**Балтан** — огранка на планината Баба во југозападна Македонија, во чие подножје се сместени селата Брајчино и Љубојно.

## Поврзано
* Баба (планина)
* Преспа
* Брајчино
* Љубојно

Категорија:Планини во Македонија
Категорија:Преспа
Категорија:Брајчино
Категорија:Љубојно
Црква „Св. Димитриј“ - Љубојно

**Свети Димитриј** — селска црква, во преспанското село Љубојно.

Црквата е сместена пред почетокот на С. Љубојно, на патот помеѓу С. Љубојно и Ресен.

## Галерија


Податотека:Црква „Св. Димитриј“ во Љубојно.jpg|Профил на црквата
Податотека:Црква Св. Димитриј, Љубојно.jpg|Задната страна на црквата
Податотека:Црква Св. Димитриј, Љубојно 13.jpg|Предната страна на црквата


## Поврзано
* Љубојно
* Преспанско-пелагониска епархија
* Ресенско aрхијерејско намесништво
* Подмочанско-љубојнска парохија

## Наводи

Категорија:Љубојно
Љубојно
Црква „Св. Илија“ - Љубојно

**Свети Илија** — селска црква, во преспанското село Љубојно.

Црквата е сместена покрај патот што ги поврзува село Љубојно и село Брајчино.

## Галерија


Податотека:Црква „Св. Илија“ во село Брајчино.jpg|Поглед на црквата
Податотека:Црква „Св. Илија“ во село Брајчино 1.jpg|Страничен поглед на црквата


## Поврзано
* Љубојно
* Преспанско-пелагониска епархија
* Ресенско архијерејско намесништво
* Подмочанско-љубојнска парохија

## Наводи

Категорија:Љубојно
Љубојно
Whose Line Is It Anyway? (американска верзија)

***Whose Line Is It Anyway?*** (познатo и како: ***Whose Line?***; во слободен превод: ***Кој и да беше на ред?***) е американско импровизациско скеч шоу, оригинално водено од Дру Кери кое е прикажувано на ABC и ABC Family, од 5 август 1998 до 15 декември 2007. Продолжение на шоуто, водено од Аиша Тајлер, се прикажува на The CW од 16 јули 2013.

Шоуто е преработка на истоименото британско шоу, каде 4 глумци на сцената импровизираат скечови во одреден формат, кои водителот Дру Кери ги наведува и понекогаш учествува во нивното изведување. Рајан Стилс, Колин Мокери и Вејн Бреди се постојани изведувачи, додека едно место е резервирано за гостин, кој е различен од епизода до епизода, иако одреден број на гости се имаат појавено во десетици епизоди за времетраење на шоуто.

Скечовите имаат свој формат, како на пример „Сцени од шапка“, каде глумците изведуваат случајни сцени извлечени од водителот или „Најголеми хитови“ каде Рајан и Колин водат радио шоу додека другите двајца глумци изведуваат песна. Исто така, во одредени скечови како гости се јавуваат познати личности или гости од публиката.

## Наводи

## Надворешни врски

*
*Whose Line Is It Anyway?, The CW website, includes all past U.S. episodes
*Whose Line Is It Anyway? , Hat Trick Productions website
*Whose Line Is It Anyway? U.S. and U.K. episodes 
*Форум дискусија за шоуто 

Категорија:Американски телевизиски серии
Кабис

**Кабис ДООЕЛ** — трговско друштво основана во 2014 година, кое се занимава со преработка, производство и трговија со овошје на големо.

Сопственик на друштвото е Љубе Стојчевски, кој се преселил во селото Љубојно, каде го започнал семејниот бизнис. Најголем дел од производите на друштвото се јаболкови, но покрај јаболка се преработуваат аронија и цвекло.

Категорија:Прехранбени претпријатија од Македонија
Категорија:Земјоделски претпријатија од Македонија
Категорија:Љубојно
Категорија:Појавено во 2014 година во Македонија
Црква „Св. Атанасиј“ - Љубојно

**Св. Атанасиј** — селска црква, во село Љубојно.

Црквата е сместена на патот кој води кон манастирот „Св. Петар и Павле“.

## Галерија


Податотека:Црква Св. Атанасиј, Љубојно.jpg|Предна страна на црквата
Податотека:Влез во црквата „Св. Атанасиј“ во Љубојно.jpg|Влезот на црквата
Податотека:Внатрешноста на црквата „Св. Атанасиј“ во Љубојно.jpg|Внатрешноста на црквата


## Поврзано
* Љубојно
* Преспанско-пелагониска епархија
* Подмочанско-љубојнска парохија

## Наводи

## Надворешни врски

Категорија:Љубојно
Љубојно
Тараваи

**Тараваи** (мангаревански: Taravai) — втор најголем остров во групата острови Гамбје во Француска Полинезија. Вкупната површина на островот е 5,7&nbsp;км2. Тараваи се наоѓа на 1.5 километри југозападно од Мангарева и на околу 300 метри од островот Ангакауитаи. Во близина на источниот брег на островот се наоѓа малото островче Моту-о-Ари. На островот живеат само 9 луѓе, сите во селото Агоноко.

## Историја

Селото Агоноко се наоѓа во близина на главниот залив на источната страна. Поранешни села на островот се Ага-нуи (северозападно) и Агакау-и-ута (југоисточно).

Археолошкото место Онемеја наведува до заклучок дека низ историјата островот бил повремено населуван уште од 950 година, со можно постојано населување од 13 век.

Пред да го прифатат Христијанството, кралот на Тараваи бил вазал на кралот од Рикитеа од Мангарева.

## Галерија

File:Gambier mk.png|Карта на Гамбје.
File:Vue.Taravai.JPG| Поглед кон Тараваи и Ангакауитаи од планината Мокото 
File:Eglise.Saint-Gabriel.Taravai.JPG| Црква Св. Гаврил
File:Taravai.3.jpg|Поглед кон Мангарева и Аукена
File:Taravai.2.jpg| Тараваи


## Наводи

## Поврзано
* Гамбје
* Француска Полинезија

## Надворешни врски
*Мангарева, Тахити - Смртта на народот 

Категорија:Гамбје
Катедрала Св. Михаил (Рикитеа)

**Катедрала Св. Михаил** (француски: *Cathédrale Saint-Michel*) — Римокатоличка црква во Рикитеа на островот Мангарева, Гамбје, Француска Полинезија. Катедрала била изградена во источниот дел од Рикитеа  во периодот од 1893 и 1848 од мисионери. Црквата е изградена во неоготски стил од варовник. Црквата е најголема црква во Јужниот Тихи Океан.

## Особености
 
Темелите биле поставени на 17 јануари 1893 година од бискупот Етјен Жером Рушуз, а осветени на 4 април 1893. Црквата е долга 48 метри, широка 18 метри и има висина од 21 метар. Во црквата има места за седење за 1200 луѓе и трипати е поголема од Катедралата во Папете. Во дворот на црквата се наоѓаат гробовите на поголем број рани мисионери, како и тој на кралот на Мангарева.

## Наводи

## Литература
*
*
*
*
*

## Надеворешни врски
*
*[Mémoires et découvertes Saint-Michel, la renaissance](http://www.polynesie-francaise.pref.gouv.fr/content/download/3677/24771/file/2011-12-02%20-%20Dossier%20de%20presse%20-%20Renaissance%20de%20la%20Cathédrale%20de%20Rikitea().pdf) 

Категорија:Катедрали во Француска Полинезија
Категорија:Мангарева
Љубиша Самарџиќ

**Љубиша Самарџиќ - Смоки** (роден на  во  — починал на  во ) — српски и југословенски глумец.

## Животопис

Љубиша Самарџиќ е роден во Скопје во семејство на рудари во 1936 година. Студирал право, но потоа се префрлил на Академијата за драмски уметности во Белград. Благодарение на стипендијата на режисерот Бојан Ступица, започнал да глуми во театарот. Првата улога ја остварил во филмот „*Прекобројна*“ на Бранко Бауер, а потоа следувале низа филмови, „Денови“, „Десантот на Дрвар“, „Битката на Неретва“, за која ја добил и наградата *Гранд-при* во Ниш.  За улогата во филмот „Утро“ е награден и на филмскиот фестивал во Венеција. Долго време глумел во партизански филмови, а напоредно остварил и голем број улоги во телевизиски серии „Жежок ветер“, „Есента доаѓа, дуњо моја“, „Враќањето на отпишаните“, „Полицаецот од Петлово брдо“, „Каде одат дивите свињи“. Во 1988 ја добил тогаш највисоката државна награда „*АВНОЈ*“, кој првпат се доделила на филмски глумец.

Кон крајот на 2016 година бил опериран поради тумор на мозокот, по кое останал неподвижен. Починал по подолго боледување на 8 септември 2017 година во Белград.

## Награди

* Златен лав за улога во филмот Утро (1967)
* Глумечки пар на годината — заедно со Милена Дравиќ за улога во филмот *[[Утро (филм)|Утро]]* во (1968)
* *Гран-при* за улога во филмот *[[Битка на Неретва (филм)|Битка на Неретва]]* во Ниш (1970) 
* Златна арена за улога во филмот *[[Бомбаши (филм)|Бомбаши]]* (1973), *[[Доктор Младен]]* (1975) и *[[Работа на одредено време]]* (1980)
* Глумечки пар на годината — заедно со Весна Чипчиќ за улога во телевизиската серија *[[Жежок ветар]]* на Филмскиот фестивал во Ниш (1980)
* *Гран-при* за улогата на Боривој Шурдиловиќ (1983)
* Награда Павле Вуисиќ за животно дело (август 1995) 
* Награда „АВНОЈ“ (1988)
* Награда на академијата Иво Андриќ за животно дело (2005)
* Награда Милан Жмукиќ на Филмскиот фестивал во Херцег Нови (2016)

## Наводи

## Надворешни врски

*

Категорија:Југословенски глумци
Категорија:Српски глумци
Категорија:Српски филмски режисери
Категорија:Добитници на наградата „АВНОЈ“
Категорија:Луѓе од Белград
Категорија:Луѓе од Ниш
Категорија:Македонски Срби
Ашдод

**Ашдод** (хебрејски: אַשְׁדּוֹד) — пристаништен град на јужниот брег на Израел. Градот се наоѓа на 40 километри јужно од Тел Авив, На брегот на Средоземното Море, На устието на реката Лахиш. Градот е основан на 25 ноември 1956 година.

## Религија
Иако поголемиот број жители на градот се секуларни, сепак има значајно религиозно мнозинство, во главно се состои од православни евреи, повеќето од нив се западни имигранти. Во градот има синагоѓи во сите населби.

## Спорт
* Позначаен фудбалски клуб во градот е фК Ашдод, Макаби Ирони Ашдод, Хапоел Ашдод.
* Позначаен Кпшаркарскиот Клуб во градот е КК Макаби Ашдод (мажите), КК Макаби Бнот Ашдод (Жените).
* Позначаен Ракометрскиот Клуб во градот е РК Хапоел Ашдод.

## Градоначалници
* Дов Гур (1959-1960)
* Ефрем Лангснер (1960-1961)
* Роберт Хаим (1961-1963)
* Авнер Гариин (1963-1969)
* Зви Зилкeр (1969-1983)
* Арие Аљулаи (1983-1989)
* Зви Зилкeр (1989-2008)
* Иехиел Ласри (2008 - сегашност)

## Збратимени градови
Ашдод е збратимен со:

## Галерија

File:המזרקה-פארק אשדוד ים.png|Фонтаната во "Ашдод Јам" парк.
File:Market place HaTayelet - panoramio.jpg|Неделниот пазар.
File:Ashdod City Hall, May 2007.jpg|Зградата на Општина Ашдод.
File:Flickr - Israel Defense Forces - The Francop Brought to Ashdod Port.jpg|Ашдод пристаниште.
File:AshdodAssutaMC.jpg|Болница Асута.



## Панорама

## Надворешни врски

* Градски совет на Ашдод 

Категорија:Градови во Израел
Категорија:Ашдод
Категорија:Јужен округ (Израел)
Категорија:Негев
Меѓународна скијачка федерација

**Меѓународна скијачка федерација** (, скратено ФИС) – меѓународно здружение на национални скијачки сојузи кое управува со меѓународните зимски спортови. Федерацијата е основана во 1924 година и е одговорна за олимписките дисциплини во алпско скијање, нордиско скијање, скијачки скокови, нордиска комбинација, слободно скијање и сноубордање. ФИС е исто така одговорна за поставување на меѓународните натпреварувачки правила. Федерацијата денес брои 123 членки и нејзиното седиште е во Оберхофен ам Тунерзе во Швајцарија.

## Надворешни врски
* FIS official website
* FIS Google Plus 
* FIS Official YouTube

Категорија:Скијачки организации
Категорија:Меѓународни спортски организации
Рикитеа

**Рикитеа** (мангаревански: *Rikitea*) — мало гратче на островот Мангарева, дел од островската група Гамбје во Француска Полинезија. Гратчето е главно населено место на Гамбје и повеќето од населението живее во него.

## Географија

Рикитеа има пристаниште и означува туристички центар на Мангарева. Рикитеа се наоѓа на 1650 км југоисточно од Тахити. Просечната надморска височина на гратчето е 8 метри. Островот има население од околу 1100 жители и скоро сите живеат во Рикитеа.

## Сообраќај
Во гратчето може да се пристигне преку воздух или море. Аеродромот се наоѓа на Моу Торегегие, 9 км североисточно. Од аеродромот луѓето потоа користат бродови да пристигнат до селото/ гратчето. Има летови од Папете и траат 4 и пол часови. Патувањето со брод од Папете трае 21 ден и се застанува на уште 4 други острови пред да се стигне до Рикитеа. Околу островот има пат од 28 км должина.

## Наводи

## Поврзано
* Мангарева
* Катедрала во Рикитеа
* Гамбје

## Литература
*
*
*
*
*

Категорија:Мангарева
Категорија:Населени места во Француска Полинезија
Хиротонија

[мини|десно|205п|[Епископ ракополага ѓакон во чин презвитер]]
**Хиротонија** () или **ракополагање** — посветување некого во духовен чин. Преку положување на раце на еден или повеќе епископи се посветуваат свештенослужители во соодветниот степен – ѓаконски, презвитерски или епископски.

Хиротонија се нарекува чинот кога лицето се воведува и поставува во свештеното служење и со тоа му се признава определена служба или харизма и соодветната власт. Истата се врши во склоп на литургијата. Епископот, во својство на управител со црквата во едно место, окружен со свештениците, во присуство на заедницата, ги полага своите раце врз кандидатот и му предава власт да извршува свештеничка служба.

## Наводи

Категорија:Христијански поими
Категорија:Зборови што ги нема во ТРМЈ
Категорија:Грцизми
Категорија:Верски обреди
Мангарева

**Мангарева** (мангаревански: *Mangareva*) — остров во Тихиот Океан. Мангарева е централен и најголем остров во островската група Гамбје во Француска Полинезија. Мангарева е опколен од помали острови, односно: Тараваи на југозапад, Аукена и Акамару на југоисток и помали островчиња на север. На Мангарева има постојано население од 1239 жители според податоците од 2012 и најголемо населено место на островот е Рикитеа, кој служи како администартивен центар на Гамбје.

Должината на островот е околу 8 км и има вкуона површина од 15.4&nbsp;км2. Мангарева зазема 56% од вкупната копнена територија на Гамбје. По средината на островот има планински рид со највисока точка од 441 метри, планината Даф. Островот исто така има лагуна со вкупна површина од 24 км во пречник.

## Историја
Мангарева некогаш бил прекриен со густа шума и имал големо население. Сепак, поради големата експлоатација на дрво во периодот од 10 до 15 век, островот претрпел опустошување, однoсно губење на шумата. Ова имало силно влијание врз животната средина и економијата на островите.

Првите Европејци кои пристигнале на Мангарева биле Британците, односно капетанот Џејмс Вилсон во 1797 година со бродот Даф. Капетанот ги именувал островите во чест на Адмиралот Џејмс Гамбиер. Во меѓувреме островите биле управувани од локални мангаревански кралеви, за да на крај станал француски протекторат.

## Сообраќај

На Мангарева може да се пристигне со брод од аеродромот кој е во близина, поточно преку лагуната. Мангарева е важна точка при патувањето кон Питкерн. Поточно, единствениот начин преку кој некој може да стигне до Питкерн е преку лет од Тахити, потоа со брод од Мангарева до Питкерн. Патувањето до Питкерн е 32 часа.

## Галерија

File:Mangareva.2006.jpg|Мангарева, поглед од Моту Тотегегие
File:Mangareva Island.jpg|Карта на Мангарева од 1938
File:Gambier mk.png|Карта на Гамбје
File:Mangareva Mountains AKK 1784.jpg|Планината Даф.
File:Cathédrale Saint-Michel de Rikitea.2014.jpg|Катедрала во Рикитеа
File:Mangareva Vue aérienne.JPG|Поглед од авион.
File:Mangareva.jpg|Крајбрежје


## Поврзано
* Гамбје
* Француска Полинезија
* Рикитеа

## Наводи

* British Navigators, 1780 to 1800
* Intrepid Polynesian Voyagers

## Надворешни врски

* Мангарева, Тахити - Смртта на луѓето 
* Мангарева, видео запис

Категорија:Мангарева
UTC−03:00

мини|десно|300п|UTC−03: сино (јануари), портокалово (јули), жолто (цела година), светлосино — морски површини

**UTC−03:00** — часовно отстапување 3 часа зад координираното универзално време (UTC).

## Како стандардно време (зима на северната полутопка)
*Главни населени места: [[Нук]]*
### Северна Америка
* — западногренландско време
** најголемиот дел на островот, вкл. јужниот, западниот и северозападниот брег, вкл. Канак (освен воздухопловната база Туле) — следи правила за летно време на ЕУ
* (Франција) — следи северноамерикански правила за летно време; понекогаш се нарекува PMST

## Како летно време (лето на северната полутопка)
*Главни населени места: [[Халифакс]]*
### Северна Америка
* — атлантски часовен појас
**воздухопловната база Туле — следи северноамерикански правила за летно време
* — атлантски часовен појас
**Нова Шкотска, Њу Бранзвик, Остров Принц Едвард, Лабрадор освен југоисточниот врв на Блек Тикл и најисточните делови на Квебек
* (Обединето Кралство)

## Како стандардно време (цела година)
*Главни населени места: [[Буенос Аирес]], [[Монтевидео]]*
### Јужна Америка
*
*
* — северни и североисточни сојузни држави
**Алагоас, Амапа, Баија, Марањао, Пара, Параиба, Пернамбуко, Пјауи, Сеара, Северно Рио Гранде, Сержипе, Токантинс
*
*
*
* — регионот Магаљанес и Чилеанската Антарктичка Територија

### Антарктик
*извесни бази на Антарктичкиот Полуостров и околните острови.

## Како стандардно време (зима на јужната полутопка)
*Главни населени места: [[Саун Пауло]]*
### Јужна Америка
* — јужни и југоисточни сојузни држави
**Гојас, Еспирито Санто, Јужно Рио Гранде, Минас Жераис, Парана, Рио де Жанеиро, Санта Катарина, Саун Пауло, Федерален округ

## Како летно време (лето на јужната полутопка)
*Главни населени места: [[Сантјаго]]*
### Јужна Америка
* — југозападни сојузни држави
**Мато Гросо, Јужно Мато Гросо
* — континентално Чиле (освен регионот Магаљанес)
*

### Антарктик
*извесни бази на Антарктичкиот Полуостров и околните острови

## Места што следат UTC−03:00, вон опсегот 45°&nbsp;ЗГД ± 7,5°
*Канак, Гренланд (69°13′&nbsp;ЗГД, што одговара на UTC-04:37)
*Упернавик, Гренланд (56°08′&nbsp;ЗГД, што одговара на UTC-03:44)
*Кулусук, Гренланд (37°11′&nbsp;ЗГД, што одговара на UTC-02:28)
*Свети Петар и Микелон (56°12′&nbsp;ЗГД, што одговара на UTC-03:44)
*Парамарибо, Суринам (55°10′&nbsp;ЗГД, што одговара на UTC-03:40)
*Ресифе, Бразил (34°54′&nbsp;ЗГД, што одговара на UTC-02:19)
*Стенли, Фолкландски Острови (57°51'&nbsp;ЗГД, што одговара на UTC-03:51)
*Буенос Аирес, Аргентина (58°22′&nbsp;ЗГД, што одговара на UTC-03:53)
*Ел Чалтен, Аргентина (72°53′&nbsp;ЗГД, што одговара на UTC-04:51)

## Наводи

Категорија:Часовни појаси
Кечап

мини|Кечап и помфрит
Збoрот ***кечап*** потекнува од кинескиот збор *ке-тсиап* кој значи сос сличен на ферментирани зрна од соја. Тоа е популарен сос од домат, и не е само вкусен додаток за јадење, туку е и многу здрав. Има препознатлива црвена боја и се јаде ладен. Основни состојки му се домат, пипер, кромид, магдонос, шеќер, цимет, каранфил, оцет. Засладувачот е најчесто шеќер или фруктоза од пченкарен сируп. Зависно од видот на рецептот зависи и кој зачини би се додале за правење на кечепот. Во денешно време некои јадења не можат да се замислат без употреба на кечепот како додаток на: пица, помфрит, топли сендвичи, колбаси, хамбургери, виршли, печено месо на скара сите видови и секако во многу други јадења.

## Историја
мини|Шише со кечап
До почетокот на 18- век, кечепот е за првпат е направен во малајската држава (денешна Малезија и Сингапур). Првиот кечап во таа регија е откриен од еден британски истражувач. Многу варијанти на кечепот се правени, но оригиналната која е направена од домати и која денес нам ни е позната, настанала цел еден век подоцна после разноразни направени рецепти. Во 1801 година рецептот за доматен кечеп е изготвен од страна на Сенди Адисон, а подоцна рецептот бил објавен во американскиот печатен кувар Слатка Куќа.

## Видови

мини|Кечап
Постојат три врсти на кечеп:
* лут
* благ
* пица кечеп

## Нутритивни вредности
мини|десно|Кечап во кесичка
Една лажица кечеп има 15 калории, но сите тие калории потекнуваат од шеќерот. Кечепот не содржи ни масти, ни белковини. Освен тоа, овој прилог содржи исклучително многу натриум (190 мг). Сепак, направен е од домат, тако што содржи мала количина антиоксиданси.

## Поврзано
* Домат
* Ферментација

## Наводи

## Надворешни врски

* Прављење домаћег кечапа
* Кечап или мајонез
* . 
*  
* Did George Washington use Ketchup? (history and 18th century recipes)

Категорија:Додатоци во јадењето
Категорија:Кинески зборови
Категорија:Домати
Категорија:Нењутнови течности
Штрудла

**Штрудла** — врста на едноставен народен колач. Се состои од тесто кое се развива со сукало. На тестото се става фил, а потоа штрудлата се витка и се пече. Потоа се сече на парчиња и се наросува со шеќер во прав.

Како фил се користат мелен мак или ореви, рогач, рендани јаболка, џем.

Како состојки на тестото се користат следните материјали: млеко, брашно, јајца, квасец, шеќер и малку сол.

## Штрудлата како мотив во уметноста
* „Штрудлата на Лиле Дирјан“ — краток расказ на македонската писателка Оливера Ќорвезироска од 2021 година.

## Поврзано
* Македонска кујна
* Храна
* Пита со јаболко

## Наводи

## Надворешни врски

* Штрудла со афион

Категорија:Јаболкови производи
Категорија:Македонска кујна
Категорија:Австриска кујна
Категорија:Босанска кујна
Категорија:Хрватска кујна
Категорија:Чешка кујна
Категорија:Германска кујна
Категорија:Словенечка кујна
Категорија:Словачка кујна
Категорија:Унгарска кујна
Категорија:Печива
Категорија:Десерти
Категорија:Германизми
Хујтен

**Хујтен** (, *букв.* *„студен врв“*) — највисок врв во Монголија, на западниот крај на земјата, по границата со Кина. Висок е 4.374&nbsp;м и трајно покриен со снег.

Во минатото се нарекувал „Врв на Пријателството“ или **Најрамдал** (*Найрамдал Уул*) на монголски или Јоуји-фенг (友谊峰) на кинески.

Ова е еден од петте врва на планината Таван Богд. Околу 2,5&nbsp;км северно од Хујтен е сместен друг врв, кој ја бележи тромеѓата помеѓу Русија, Монголија и Кина; овој врв исто така се нарекува Таван Богд (, ) или Кујтун (, *Кујтун-шан*).

Врвот е првпат освоен во 1963 г. од монголски планинари поддржани со државни средства.

## Поврзано
* Таван Богд
* Алтајски Планини
* Синѓанг

## Наводи

## Литература
*
* 

## Надворешни врски
* Кина II, Синѓанг — Peaklist
* 
* Хујтен  — Peakware

Категорија:Алтајски Планини
Категорија:Планини во Монголија
Категорија:Планини во Кина
Категорија:Географија на Синѓанг
Категорија:Четириилјадници
Категорија:Највисоки точки на земјите
Категорија:Меѓународни планини во Азија
UTC−09:00

мини|десно|300п|UTC−09: сино (декември), портокалово (јуни), жолто (цела година), светлосино — морски површини

**UTC−09:00** — часовно отстапување 9 часа зад координираното универзално време (UTC). Ова време се користи во:

## Како стандардно време (зима на северната полутопка)
*Главни населени места: [[Енкориџ]]*
### Северна Америка
* — алјаски часовен појас
**Алјаска (освен Алеутските Острови западно од −169,5°&nbsp;ЗГД)
**островот Самалга, на 169°12′&nbsp;ЗГД, во најзападниот дел на Алјаска кој го следи UTC−9, но е доста позападно од теоретската граница на појасот (од −142,5° до -127,5°&nbsp;ЗГД). Неговата положба соодветствува на средно сончево време UTC−11:17.

## Како летно време (лето на северната полутопка)
*Главни населени места: [[Адак (гратче)|Адак]]*
### Северна Америка
* — хавајско-алеутско време
**Алеутски Острови

## Како стандардно време (цела година)
### Океанија
*
**Гамбје

Категорија:Часовни појаси
Планински часовен појас

мини|десно|300п|
**Планински часовен појас** — часовен појас во Северна Америка, седум часа зад координираното универзално време (UTC) при стандардно сметање  и шест часа зад него при летно сметање (UTC−6). Часовничкото време на појасот се води по средното сонечево време на 105. западен меридијан од Гринич.

Во САД и Канада, овој појас го носи општиот назив „планинско време“ (, **MT**). Се нарекува „планинско стандардно време“ (*Mountain Standard Time*, **MST**) при стандардно сметање на времето и „планинско летно време“ (*Mountain Daylight Time*, **MDT**) при летно сметање. Појасот е наречен „планински“ бидејќи низ него целосно се протегаат големите Карпести Планини, од северозападна Канада, па до Ново Мексико во САД. Во Мексико, истиот појас се нарекува „тихоокеански појас“ (). Во САД и Канада овој појас лежи источно од тихоокеанскиот, а западно од централниот појас.

Почнувајќи од 2007 г. во некои подрачја месното време се менува од MST во MDT од 02:00 ч. MST на 03:00 ч. MDT на вториот ден недела во март и се враќа од 02:00 ч. MDT на 01:00 ч. MST на првиот ден недела во ноември.

Сонора во Мексико и најголемиот дел од Аризона во САД не следат летно време, а за време пролетта, летото и есента следат исто време како тихоокеанскиот појас. Резерватот Навахо (кој е претежно во Аризона) следи летно време, но резерватот Хопи не следи.

Најголем град во планинскиот часовен појас е Финикс во Аризона, со неговата метрополитенска област.

## Канада
Само една покраина во Канада лежи целосно во планинскиот појас:
*

Една покраина и една територија се поделени меѓу планинскиот и тихоокеанскиот појас:
* — далекуисточни краишта
* — Тангстен

Една територија иедна покраина се поделени меѓу планинскиот и централниот појас
*: областа Киткимеот 
*: Лојдминстер и околината

## Мексико
Следниве сојузни држави во Мексико имаат исто време како планинскиот часовен појас:

:*
:* — само три од четирите острови на архипелагот Ревилјахихедо: Сокоро, Сан Бенедикто и Рока Партида.
:*: освен општината Баија де Бандерас, која е во централниот појас.
:*
:* — нема летно време, само MST.
:*

## САД
Пет сојузни држави во САД наполно лежат во планинскиот појас:
* — нема летно време
*
*
*
*
 
Три сојузни држави се поделени меѓу планинскиот и тихоокеанскиот појас:
* — Јужно Ајдахо
* — само Вест Вендовер заедно со гратчињата Џекпот, Маунтан Сити, Овајхи и Џарбиџ на границата со Ајдахо.
* — главен часовен појас на округот Малхир
 
Седум сојузни држави се подлеени меѓу планинскиот и централниот појас:
* — западната половина
* — окрузите Шерман, Волес, Грили и Хамилтон
* — западната третина
* — цело, освен Нара Виза
* — Кентон
* — југозападни краишта
* — окрузите Ел Пасо и Хадспет

## Поврзано
* Карпести Планини

## Наводи

## Надворешни врски
* Карта на часовните појаси во САД  
* Официјални времиња во Канада  
* Официјални времиња во Мексико 

Категорија:Часовни појаси
Категорија:Време во Канада
Категорија:Време во Мексико
Категорија:Време во САД
Богдан Богдановиќ (кошаркар)

**Богдан Богдановиќ** (, роден на  во ) — српски кошаркар кој настапува за Атланта Хокс во НБА лигата и за српската репрезентација.

Најчесто игра на позицијата бек или ниско крило, и бил селектиран од страна на Феникс Санс како 27 пик на НБА драфтот во 2014 година, но потоа бил трејдуван во Сакраменто Кингс во текот на драфот во 2016 година. Богдановиќ бил избран во најдобрата петорка на Евролигата во сезоната 2016–17 година.

## Наводи

Категорија:Живи луѓе
Категорија:Српски кошаркари
Категорија:НБА играчи по националност
Сајонара (филм)

**Сајонара** (англиски: *Sayonara*) – американски филм од 1957 година, во режија на Џошуа Логан. Сценариото го напишал Пол Озборн.  Главните улоги ги толкуваат: Марлон Брандо, Џејмс Гарнер, Ред Батонс, Патриша Овенс, Кент Смит, Мијоши Умеки, Миико Така и Рикардо Монталбан. 

## Содржина
Дејството на филмот се одвива во 1951 година, за време на војната во Кореја. Американскиот воен пилот Лојд Грувер, наречен „Ејс“ (го игра Брандо) и неговиот најдобар другар и соборец Џо Кели (го игра Батонс) не се согласуваат во врска со романтичните врски. Така, Лојд планира да се венча за Американката Ејлин Вебстер (ја игра Овенс), ќерка на генералот Марк Вебстер (го игра Смит), додека Џо е влубен во Јапонката Кацуми (ја игра Умеки). Иако Лојд не ја одобрува таквата врска, сепак прифаќа да му биде кум на Џо. Меѓутоа, кога тие пристигаат во Јапонија, Лојд стапува во врска со убавата танчерка Хана-оги (ја игра Така), со што се заплеткува неговата врска со Ејлин.

## За филмот
Филмот е заснован врз истоимениот роман на американскиот писател Џејмс Миченер при што филмот е снимен на оригинални локации во Јапонија. Филмот постигнал голем комерцијален успех во кино-салите, а бил номиниран за наградата „Оскар“ во дури десет категории, при што победил во четири категории, и тоа: на Ред Батонс, на Мијоши Умеки, како и за најдобра сценографија и за најдобар звук. За својата улога, Батонс ја освоил и наградата „Златен глобус“, а филмот станал препознатлив и по песната „Сајонара“, дело на Ирвинг Берлин.

## Наводи

Категорија: Американски филмови
Категорија: Филмови на англиски јазик
Категорија: Филмови за Корејската војна
Категорија: Љубовни филмови
Категорија:Филмови од 1957 година
Категорија: Филмови засновани на романи
Категорија: Филмови на Џошуа Логан
Категорија: Филмови со Марлон Брандо
Категорија: Филмови со Ред Батонс
Категорија: Филмови со Патриша Овенс
Категорија: Филмови со Џејмс Гарнер
Категорија: Филмови со Кент Смит
Категорија: Филмови со Мијоши Умеки
Категорија: Филмови со Миико Така
Мала Одеса (филм)

**Мала Одеса** (англиски: *Little Odessa*) - американски филм од 1994 година, во режија на Џејмс Греј, кој е автор и на сценариото. Главните улоги ги играат: Тим Рот, Едвард Фарлонг, Максимилијан Шел, Ванеса Редгрејв, Наталија Андрејченко, Д. Вадим итн. Директор на фотографијата е Т. Ричмонд, а музиката е дело на Дејна Сано. Филмот претставува режисерско и сценаристичко деби на Џејмс Греј, кој го создал филмот на возраст од 25 години. Во 1994 година, филмот ја добил наградата „Сребрен лав“ на филмскиот фестивал во Венеција.

## Содржина
Платениот убиец, Џошуа Шапиро (го игра Рот) добива задача во њујоршкиот кварт во Бруклин, наречен „Мала Одеса“, каде што тој го поминал детството и каде што живее неговото семејство. Џошуа не ги видел таткото Аркадиј (го игра Шел), мајката Ирина (ја игра Редгрејв) и братот Рубен (го игра Фарлонг). Притоа, мајка му боледува од тумор на мозокот, а татко му е во љубовна врска со младата Наташа (ја игра Андрејченко). Кога ќе пристигне во стариот крај, Џошуа го среќава стариот другар Саша (го игра Вадим), кој веста за неговото враќање ја проследува до поранешната девојка на Џошуа.

## Наводи

Категорија:Американски филмови
Категорија:Филмови на англиски јазик
Категорија:криминалистички филмови
Категорија:Филмови на Џејмс Греј
Категорија:Филмови со Тим Рот
Категорија:Филмови со Ванеса Редгрејв
Категорија:Филмови со Максимилијан Шел
Категорија:Филмови со Едвард Фарлонг
Категорија:Филмови од 1994 година
Добриот војник Швејк (филм)

**„Добриот војник Швејк“** (чешки *DOBRÝ VOJÁK ŠVEJK*) е чехословачки филм од 1956 година, во режија на Карел Стекли, кој е автор и на сценариото, засновано врз сатиричниот роман на Јарослав Хашек од 1923 година, „Доживувањата на добриот војник Швејк во светската војна“. Главните улоги ги играат: Рудолф Хрушински, Франтишек Филиповски, Сватоплук Бенеш, Божена Хавличкова и Ева Свободова. Во 1957 година, на филмскиот фестивал во Карлови Вари, режисерот Стекли бил номиниран за наградата „Кристален глобус“.

## Содржина
Госпоѓата Милерова (ја игра Свободова) го известува потстанарот Швејк (го игра Хрушински) дека е убиен престолонаследникот Франц Фердинанд. Швејк оди во пивницата, каде полицискиот агент го намавува да зборува за политиката, со намера него и сопственикот на пивницата да ги уапси поради велепредавство. Потоа, Швејк го испитуваат полицајците и психијатрите, по што го ослободуваат сметајќи го за глупав. Сепак, наспроти болките во нозете, Швејк се пријавува во војската...

## Наводи

Категорија:Филмови на Карел Стекли
Категорија:Филмови со Рудолф Хрушински
Категорија:Филмови со Франтишек Филиповски
Категорија:Филмови со Ева Свободова
Категорија:Филмови со Сватоплук Бенеш
Категорија:Филмови со Божена Хавличкова
Категорија:Филмови на чешки јазик
Категорија:Филмови од 1956 година
Категорија:Чехословачки филмови
Категорија:Филмски комедии
Категорија:Филмови засновани на романи
Категорија:Филмови за Првата светска војна
Категорија:Филмови чие дејствие се одвива во Прага
Vs. (албум)

„**Vs.**“ — вториот студиски албум на американскиот рок бенд Pearl Jam, објавен на 19 октомври 1993 година преку Епик Рекордс. По завршувањето на првиот деби албум Ten и неколкуте одржани концерти, членовите на групата започнале со подготовка на нов албум кон почетокот на 1993 година. Како резултат на албумот, Vs. се одликува со поагресивен звук во споредба со претходното издание на бендот. Албумот претставува и првата соработка на бендот со продуцентот Брендан О'Бриен и нивниот прв албум со тапанарот Дејв Абруцезе.

Pearl Jam одлучил да ги намали своите комерцијални напори за Vs., вклучувајќи го и одбивањето да прави музички спотови за било кој од сингловите на албумот. По ова, Vs. го поставил рекордот за повеќето копии на албум продаден во својата прва недела, успех кој се задржал за пет години. Албумот бил на првото место на Билборд 200 за пет седмици, најдолго траење на било кој албум на Pearl Jam.

## Звук и текст

Албумот има многу полабав звук во споредба со деби албумот на групата Ten. За албумот, гитаристот Амент изјавил: „Кога го направивме нашиот втор албум посакував и нашиот прв албум да звучи на ист начин. Мислев дека тоа е повеќе директен и помоќен“. Покрај потешките песни, албумот има две акустични балади: *[[Daughter (песна од Pearl Jam)|Daughter]]*  и *[[Elderly Woman Behind the Counter in a Small Town (песна од Pearl Jam)|Elderly Woman Behind the Cunter in a Small Town]]*. Неколку од песните вклучуваат елементи на фанк, како песните „*[[Animal (песна од Pearl Jam)|Animal]]“*, „*Blood*„ и „*Rats*“. Мајк Мекреди изјавил дека не дека бендот „*седна и одлучи да биде фанк, туку дека сето тоа доаѓа од групата преку разгледување различни насоки и комбинирање на нашите влијанија*“. Пол Еванс од Ролинг Стоун изјавил дека песните: *„*Daughter* и *Blood* се песни на еден вид ритуална страст, пренесвуајќи се во нешто навистина диво*“.

Песните на албумот се соочуваат со лични, како и со социјални и политички проблеми. Еди Ведер изјавил дека: „*пишуваш она кое ти доаѓа ... се обидуваш да го одразиш расположението преку песните*“.  Теми на албумот се злоупотребата на деца (*[[Daughter (песна од Pearl Jam)|Daughter]]*), употреба на оружјето („*[[Glorified G (песна од Pearl Jam)|Glorified G]]*“), полицискиот расизам („*WMA*“) и медиумите („*Blood*“). Песните *[[Daughter (песна од Pearl Jam)|Daughter]]*, *[[Dissident (песна од Pearl Jam)|Dissident]]* и *[[Elderly Woman Behind the Counter in a Small Town (песна од Pearl Jam)|Elderly Woman Behind the Counter in a Small Town]]* се песни во три раскази. „*Daughter*“ ја раскажува приказната за дете кое е злоупотребено од нејзините родители затоа што не ја разбираат нејзината способност за учење, „*Dissident*“ ја раскажува приказната за една жена што зема политички бегалец и „*Elderly Woman Behind the Counter in a Small Town*“ ја раскажува приказната за една стара дама која е заглавена во еден мал град целиот нејзин живот.

## Список на песни

## Наводи

## Надворешни врски
*''Vs.'' информации за албумот на pearljam.com

Категорија:Албуми на Pearl Jam
Категорија:Албуми од 1993
Колку е потребно за среќа

**Колку е потребно за среќа** - збирка поезија на македонската поетеса Ана Бунтеска, објавена од издавачката куќа „Матица македонска“ во 2016 година.

## Опис на книгата
Збирката содржи вкупно 101 песна. Лектурата ја направил Здраво Ќорвезировски, фотографијата на корицата е дело на Ана Бунтеска, техничката обработка на корицата ја направил Владимир Мирчевски, а електронската реализација е дело на Методија Николовски. Книгата, со обем од 218 страници и со димензии од 21 сантиметар, е испечатена во печатницата „Графостил“ во Скопје. Каталогизацијата е извршена во НУБ „Св. Климент Охридски“, а книгата ја има меѓународната ознака ISBN 978-608-10-0509-7.

## Наводи

Категорија:Дела на Ана Бунтеска
Категорија:Изданија на Матица македонска
Категорија:Книги од 2016 година
Категорија:Појавено во 2016 година во Македонија
Крис Корнел

**Крис Корнел** (роден како *Кристофер Џон Бојл*, роден на  во  — починал на  во ) — американски музичар, пејач и текстописец. Корнел е најпознат како главен вокалист за рок групите Soundgarden и Audioslave. Освен тоа, во текот на својата музичка кариера имал голем број на самостојни песни и саундтраци, а бил и основач на групата Temple of the Dog, бенд посветен на неговиот починат пријател Ендрју Вуд.

Корнел се смета за еден од главните архитекти на гранџ движењето во 1990-тите, и е добро познат по своите текстови и неговата моќна вокална техника. Тој објавил четири соло студиски албуми, Euphoria Morning (1999), Carry On (2007), Scream (2009), Higher Truth (2015), и албумот во живо Songbook (2011). Корнел ја добил номинацијата за наградата „Златен глобус“ за неговата песна „The Keeper“, која се појавила во филмот Machine Gun Preacher од 2011 година. Неговото последно соло издание било добротворниот сингл „*The Promise*“. Тој бил прогласен за најголемиот рок пејач од читателите на Guitar World,, и бил на 4 место на списокот на „*Најдобри 100 хевиметал вокалисти*“  и 12-ти најдобри вокалист според МТВ. Пред да започне да се занимава со музика, Корнел бил готвач. Во 1984 година го основал бендот Soundgarden во кој на почетокот бил на тапани за по доаѓањето на Мет Камерон да се префрли на вокал кој комотно се чувствувал во четири октави. Во 2001 била формирана групата Audioslave, заедно со Том Морело од Рејџ и Тим Комерфорд и Бред Вилк.

Корнел има продадено 14,8 милиони албуми, 8,8 милиони дигитални песни и 300 милиони аудио касети само во САД,, како и преку 30 милиони записи низ целиот свет. Тој бил номиниран за 14 Греми награди и истите ги освоил на двапати.

Корнел страдал од депресија и проблеми со дрогата порано во својот живот. Тој бил пронајден мртов во својата хотелска соба во Детроит рано наутро на 18 мај 2017 година, откако настапил на концертот на Soundgarden претходно. Неговата смрт била прогласена за самоубиство.

## Наводи

## Надворешни врски
* 
* 
* 

Категорија:Американски пејачи
Категорија:Американски гитаристи
Категорија:Soundgarden
Категорија:Audioslave
Категорија:Temple of the Dog
Топер

**Топер** — македонска издавачка куќа, со седиште во Скопје.

## Организација и менаџмент
Издавачката куќа „Топер“ е организирана како друштво со ограничена одговорност со едно лице (ДООЕЛ). Нејзиното седиште се наоѓа на улицата „Страшо Пинџур“ бр. 7, во Скопје. Директор на „Топер“ е Томислав Станоевиќ, а уредник е Ирена Станоевиќ.

## Издавачка дејност
* Ла Фонтен, „Класични басни“, 2002.
* Александра Филиповска, „Митски суштества“, 2013.
* Гијом Мисо, „Централ парк“, 2015.

## Наводи

Категорија:Македонски издавачки куќи